text: Udenlandske arbejdere blev underbetalt på Dong-arbejdsplads
  01 november 2014 kl. 06.33
  Otte ansatte på en Dong-byggeplads i Fredericia har fået 400.000 for lidt i løn, har en faglig voldgift afgjort.
  3F vil nu gå videre med sagen og se, om underbetalingen gælder for flere ansatte.
  Dong er ved at udvide en olieterminal i Fredericia. Det er en italiensk underentreprenør, der har underbetalt sine ansatte, skriver Fagbladet 3F.
  Knud Pedersen, Vice President i Dong, siger, at Dong endnu ikke har set detaljerne i den faglige voldgift, men:
  - Vores leverandører skal overholde de danske minimumskrav til løn- og arbejdsvilkår. Hvis en kendelse fastslår, at det ikke er sket i dette konkrete tilfælde, forventer vi selvfølgelig at forholdet bringes i orden. Det vil vi indskærpe overfor vores hovedentreprenør, siger han.
  